Aisya Hasnaa

Aisya Hasnaa Umaruddin (lahir 22 Ogos 1990) merupakan seorang pelakon dan penyanyi wanita Malaysia.Biodata Aisya Hasnaa Azhan (28 Januari 2018). Dicapai pada 6 Julai 2018. Beliau merupakan adik kepada cef selebriti terkenal, Anis Nabilah Umaruddin.Zaidi Mohamad (15 Mac 2017). Aisya mahu dikenali kerana bakat, bukan populariti Berita Harian. Dicapai pada 1 Mei 2018. Aisya terkenal dengan peranan sebagai Julia dalam siri drama Romi Cinta Julia (2014) dan sebagai Karina dalam Jurnal Suraya (2017).

Kehidupan awal
Aisya dilahirkan pada 22 Ogos 1990 di Subang, Selangor dan berdarah kacukan Melayu-Pakistan. Beliau merupakan anak keenam daripada lapan beradik, salah seorang adik-beradiknya ialah kakaknya, Anis Nabilah yang juga bergiat aktif dalam bidang seni sebagai pengacara dan cef selebriti. Beliau merupakan lulusan di Universiti Sunway.

Kerjaya
Aisya Hasnaa memulakan kerjaya awal di arena hiburan tanah air pada 2011, sebagai model sambilan dan kemudiannya menjadi penyanyi. Beliau pernah mengeluarkan single sulungnya bertajuk "Lagu Mahu Kamu" di bawah syarikat rakaman Wake The Baby Records milik Ajai.

Aisya bersama tiga adik-beradik perempuannya, termasuk kakaknya Anis Nabilah muncul dalam rancangan drama realiti The Dream Sisters yang mengisahkan perjalanan 4 gadis jelita dalam menggapai cita-cita dan impian yang mereka hajati melalui perspekstif diri dan inspirasi yang diperolehi dari ibu bapa mereka. Siri ini memulakan tayangan perdana di TV9 pada 28 Januari 2013. Menerusi siri ini, Aisya terpaksa mencari tajaan melanjutkan pengajian ke London.

Pada 15 Februari 2014, beliau muncul bersama Beto Kusyairy dalam filem pendek bertajuk Cerita Satu Malam arahan Nazri M. Annuar yang bersiaran di TV9 menerusi slot 9X Shorties. Aisya membuat penampilan filem sulungnya menerusi peranan kecil dalam filem Dollah Superstar arahan Kabir Bhatia. Beliau menyertai barisan pelakon drama rantaian Romi Cinta Julia yang disiarkan di Slot Lestary TV3 bermula 27 Februari 2014; Aisya memegang watak sebagai Julia; digandingkan bersama Syarul Ridzwan.

Beliau muncul dalam filem Juvana 2: Terperangkap Dalam Kebebasan (2015), dan diikuti oleh kesinambungannya Juvana 3: Perhitungan Terakhir (2016), yang kedua-duanya arahan Faisal Ishak. Aisya bersama Sherry Alhadad, Nadia Aqilah Bajuri dan Ruzana Ibrahim menjadi tunjang utama pementasan teater Mencari Sumaiyah arahan Dira Abu Zahar yang dipentaskan di Istana Budaya dari 8 hingga 14 Ogos 2016. Pada September 2016, Aisya muncul dengan single terbarunya, "Usah Ditanya" di bawah syarikat rakaman Octave Records.

Aisya memegang watak sebagai Karina dalam siri TV waktu perdana Jurnal Suraya yang mengisahkan penderitaan seorang penghidap leukemia yang dijayakan oleh Nad Zainal. Aisya muncul dalam drama rantaian Unifi TV, Mek Gyver terbitan A. Aida Production, mengisahkan tentang kehidupan Zara yang mahir melakukan kerja baik pulih.

Kehidupan peribadi
Pada 9 Disember 2017, Aisya berkahwin dengan Muhammad Yasir Azizan yang dikenalinya sejak zaman persekolahan. Pasangan ini telah dinikahkan oleh imam Masjid Saidina Abu Bakar As Siddiq, Bangsar, Ustaz Haji Mohd Azri Ahmad Kamil Al-Hafiz. Aisya menerima mas kahwin sebanyak RM300 selain wang hantaran sebanyak RM15,000.Zaidi Mohamad (9 Disember 2017). Bekas teman sekolah, jodoh Aisya Hasnaa Berita Harian. Dicapai pada 3 Mei 2018. Beliau mula mengenali suaminya sejak berusia 13 tahun dan pernah belajar di sekolah sama. Aisya dan Yasir mengikat tali pertunangan pada 2 September 2017.Zaidi Mohamad (2 Disember 2017). Aisya Hasnaa bertunang, nikah Disember Berita Harian. Diperoleh pada 3 Mei 2018.

Abang sulungnya, Adam Emir (lahir 1979) meninggal dunia pada 6 April 2016 pada usia 37 tahun. Sejak itu, Aisya mengambil keputusan untuk bertudung.Abang meninggal dunia, Aisya Hasnaa nekad bertudung litup  My News Hub (7 April 2016). Dicapai pada 3 Mei 2018.

Filemografi

Filem
 Tahun Tajuk Peranan Catatan2014 Cerita Satu Malam Filem pendek Dollah Superstar Rina Filem pertama 2015 Juvana 2: Terperangkap Dalam KebebasanYati 2016 Juvana 3: Perhitungan Terakhir Penampilan khas 2017 Kau Takdirku Elfa

Drama
 Tahun Tajuk Peranan Saluran TV Catatan2013What If 8TV2014Romi Cinta Julia JuliaTV32016Ketupat Palas Mr. Handsome NatashaTV32016-2017PercayalahTV12017Jurnal SurayaKarinaTV3Mek GyverZaraHyppTV2019Dia Menantu Rahsia ZulaikhaTV3

Telefilem
 Tahun Tajuk Peranan Saluran TV2013Kopi Dan DiaZizi2014Nota Untuk Sang AwanMeliaTV22015Bulan Tiada MaduLunaTV9Cinta Bulan DisemberLiyanaTV32016Sekali Sayang2017SalingEncik UstazMawarCinta Kholdi2018Aku Menteri DapurSofiTV22025AyahHayati Salam HD

Teater
 Tahun Tajuk Peranan2016 Mencari Sumaiyah

Televisyen
 Tahun Tajuk Peranan Saluran TV2013The Dream SistersDirinya sendiriTV9

Diskografi

EP
 Tahun Tajuk2011

Single
 Tahun Tajuk Penyanyi undangan201120162017W.A.R.I.S.

Anugerah dan pencalonan
TahunAnugerahKategoriKeputusan2011Anugerah Planet Muzik 2011Artis Baru Wanita Terbaik2014Festival Filem Malaysia ke-27Pelakon Harapan Wanita Terbaik

Rujukan

Pautan luar





Kategori:Kelahiran 1990
Kategori:Pelakon wanita Malaysia
Kategori:Orang hidup
Kategori:Pelakon wanita Malaysia abad ke-21
Kategori:Muslim Malaysia
Kategori:Peragawati Malaysia
Kategori:Orang dari Selangor
Kategori:Orang Malaysia berketurunan Melayu
Kategori:Pelakon televisyen Malaysia
Kategori:Pelakon filem Malaysia
Kategori:Pelakon pentas Malaysia
Kategori:Alumni Universiti Sunway
Kategori:Penyanyi wanita Malaysia
Kategori:Orang Malaysia berketurunan Pakistan